**DENUMIREA MĂSURII – CERTIFICAREA ȘI PROMOVAREA PRODUSELOR AGRO-ALIMENTARE DIN TERITORIUL PODGORIA MINIŞ-MĂDERAT – ACȚIUNI PREMEGĂTOARE**

**CODUL Măsurii - Măsura 2.4**

**Tipul măsurii: INVESTIȚII**

**🗹 SERVICII**

**SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a contribuției**

**la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Podgoria Miniș-Măderat este una dintre cele mai vechi podgorii de pe teritoriul României. Numeroase mărturii arheologice și istorice atestă că viticultura ocupă un loc important în viața locuitorilor din aceasta zona. Cele mai vechi documente de atestare istorică a Podgoriei datează din prima jumătate a secolului al XI-lea.

De-a lungul timpului, viticultura acestei zone se dezvoltă progresiv, ajungând în secolele XV-XVI ca vinul sa fie considerat un articol de necesitate, care asigura 80% din veniturile domeniilor și ale cetățenilor. În funcție de stăpânire (otomană sau austriacă), suprafața cultivată cu vița de vie a oscilat între 700 ha (anul 1562) și 2.100-2.800 ha (anul 1746). În perioadele care au urmat, suprafața viticola continuă să se extindă ajungând la 6540 ha, în anul 1880. Între anii 1907 și 1944 suprafața viticolă a oscilat între 5570 si 6248 ha.

Transformările cele mai importante în viticultura podgoriei s-au înregistrat după Unirea Transilvaniei cu țara și mai ales după reforma agrară din 1921. Acțiunile de susținere a viticulturii au înregistrat în această zonă și forme organizate, cum a fost de exemplu sindicatul viticol din județul Arad.

Conform analizei efectuate în teren, pe teritoriul GAL PODGORIA MINIŞ-MĂDERAT, există în principal producători de vin, având rețete proprii și care sunt interesați de recunoașterea și promovarea produselor lor.

Noțiunea de calitate a alimentelor produse în teritoriul PODGORIA MINIŞ-MĂDERAT, trebuie să evolueze datorită cerințelor consumatorilor care solicită depășirea criteriilor de natura vizuală (mărime, formă, culoare, preț) și integrarea altor criterii de calitate (organoleptice, etice, nutriționale, reziduale și tehnologice). Astfel, pe lângă indicatorii de calitate vizuala, trebuie integrați indicatorii de calitate organoleptica (gust, savoare, arome); de calitate nutrițională (conținut în vitamine, glucide, proteine, lipide, enzime); de calitate reziduală sau ecologică (lipsa în conținut de nitrați, nitriți, metale grele, pesticide); de calitate tehnologică (rezistentă la păstrare și transport); de calitate etică (agricultura ecologică, agricultura rațională, agricultură durabilă, agricultură țărănească, agricultura tradițională, produse tradiționale (DOP, IGP, TSG), produse fermier, label roșu.

Această măsură atipică va sprijini recunoașterea calității produselor agro - alimentare produse în teritoriul PODGORIA MINIŞ-MĂDERAT. Producătorii din teritoriul GAL sunt sprijiniți prin intermediul acestei măsuri pentru efectuarea unor acțiuni premergătoare în vederea obținerii atestatelor pentru recunoașterea produselor și promovarea acestora.

Teritoriul GAL Podgoria Miniș-Măderat – reprezintă spațiul acoperit de parteneriatul public-privat, constituit în vederea implementării Strategiei de Dezvoltare Locală Podgoria Miniș-Măderat în baza măsurii 19 LEADER, a PNDR 2014 – 2020. Teritoriul acoperit este format din următoarele unități administrativ teritoriale aparținând judetului Arad: Orașul Ineu, Orașul Pâncota și comunele: Bârzava, Bata, Bârsa, Birchiș, Bocsig, Conop, Covăsânț, Ghioroc, Păuliș, Săvârșin, Șicula, Șilindia, Șiria, Târnova, Tauț, Ususău, Vărădia de Mureș. Precizăm că în conformitate cu definiția dată spațiului rural pentru Măsura 19 LEADER în cadrul cap. 8.1 din PNDR 2014-2020, potrivit căreia acesta este format din UAT – comune și UAT – orașe mici cu o populație de maxim 20.000 de locuitori, tot teritoriul GAL Podgoria Miniș-Măderat este eligibil pentru finanțare pe toate măsurile din Strategia de Dezvoltare Locală a GAL Podgoria Miniș-Măderat.

**Obiectiv(e) de dezvoltare rurală**:

Favorizarea competitivității agriculturii în teritoriul LEADER ”Podgoria Miniș - Măderat” în conformitate cu REG.(UE)1305/2013, cap.II, art.4.

**Obiectiv(e) specific(e) al(e) măsurii**:

*Obiectivul general* al măsurii este: recunoașterea calității produselor agro-alimentare produse pe teritoriul GAL PODGORIA MINIŞ-MĂDERAT.

*Obiective specifice:* restructurarea și creșterea viabilității exploatațiilor agricole, prin realizarea unor standarde de calitate a produselor, prin acțiuni premergătoare de certificare și recunoaștere acestora de către MADR (Ministerul Agriculturii și Dezvoltării Rurale), în vederea promovării și comercializării acestora.

**Contribuția la Prioritatea/prioritățile prevăzute la art. 5 din Reg. UE 1305/2013 -** Măsura contribuie la prioritatea P3: Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultura.

**Contribuția la obiectivele prevăzute în Reg. 1305/2013**: Măsura este una atipică și corespunde obiectivelor de dezvoltare rurală în conformitate cu Reg. (UE) nr. 1305/2013, art. 5.

**Contribuția la domeniile de intervenție Măsurii 19.2**: Măsura atipică contribuie la **Domeniul de** **intervenție 3A**: Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale.

**Contribuția la obiectivele transversale ale Reg. UE 1305/2013:** Măsura contribuie la obiectivele: mediu, climă și inovare.

**Complementaritatea cu alte măsuri din SDL:**

M 2.1 Susținerea agriculturii din teritoriul GAL PODGORIA MINIŞ-MĂDERAT

M 2.2 Sprijin pentru dezvoltarea exploatațiilor agricole mici din teritoriul GAL PODGORIA MINIŞ-MĂDERAT

M 2.3 Sprijin pentru dezvoltarea activităților agricole de către tinerii fermieri din teritoriul GAL PODGORIA MINIŞ-MĂDERAT

Măsura 2.4/3A analizată se adresează celor care au beneficiat de finanțare direct pe măsura 2.1 (IMM-uri), măsura 2.2 (IMM-uri cu domenii de activitate în sectorul agricol) și măsura 2.3 (asociat unic și administrator al unei societăți cu răspundere limitată - SRL) din cadrul SDL, aceștia fiind beneficiari indirecți ai măsurii 2.4/3A .

**Sinergia cu alte măsuri din SDL:** Măsura 2.4/3A nu este sinergică cu o altă măsură din SDL a GAL Podgoria Miniș Măderat.

1. **Valoarea adăugată a măsurii**

Calitatea şi diversitatea producţiei agricole din teritoriile LEADER reprezintă unul dintre punctele forte ale dezvoltării teritoriilor, reprezentând un avantaj concurenţial pentru producători şi contribuind în mod semnificativ la patrimoniul cultural şi gastronomic actual. Aceasta se datorează competenţelor şi hotărârii agricultorilor şi producătorilor care au păstrat vii tradiţiile şi în acelaşi timp au ţinut seama de metodele şi materialele de producţie noi.

Cetăţenii şi consumatorii din Uniunea Europeană solicită din ce în ce mai frecvent atât produse de calitate, cât şi produse tradiţionale, fiind preocupaţi, de asemenea, de menţinerea diversităţii producţiei agricole. Această situaţie generează o cerere de produse agricole sau alimentare cu anumite caracteristici identificabile, în special în ceea ce priveşte tradiționaltatea și originea geografică a acestora legătura strânsă cu teritoriul de proveniență.

Producătorii pot continua să ofere o gamă diversificată de produse de calitate numai dacă sunt răsplătiţi în mod corespunzător pentru eforturile depuse. Aceasta presupune ca ei să aibă capacitatea de a informa cumpărătorii şi consumatorii în privinţa caracteristicilor propriilor produse în condiţii de concurenţă loială şi să îşi poată identifica în mod corect produsele pe piaţă.

Folosirea unor sisteme de calitate de către producători prin care aceştia să fie recompensaţi pentru eforturile lor de a produce o gamă diversificată de produse de calitate poate fi benefică pentru economia rurală. Politica în domeniul calităţii produselor agricole trebuie să ofere producătorilor instrumentele corespunzătoare de identificare şi promovare a acelor produse care au caracteristici specifice, protejând în acelaşi timp producătorii respectivi împotriva practicilor neloiale.

Produsele alimentare ce prezintă caracteristici tradiţionale, locale trebuie să fie realizate în unităţile care deţin atestat pentru fabricarea produselor alimentare ce prezintă caracteristici tradiţionale, locale şi care au solicitat şi au obţinut derogări de la cerinţele menţionate în Regulamentul Parlamentului European şi al Consiliului nr. 852/2004/CE.

Prin intermediul aceste măsuri, fermierii și producătorii din teritoriul PODGORIA MINIŞ-MĂDERAT, vor putea avea o dezvoltare sustenabilă, iar produsele agro-alimentare cu valoare adăugată mare vor putea deveni un motor al economiei românești, cât și un prilej de mândrie națională.

1. **Trimiteri la alte acte legislative**

Regulamentul (UE) nr. 1303/2013, Regulamentul (UE) nr. 1305/2013, Regulamentul (UE) nr. 1306/2013, Regulamentul (CE) nr. 882/2004, Regulamentul (CE) nr. 834/2007, Regulamentul (CE) nr. 889/2008, Regulamentul (CE) nr. 1235/2008, Regulamentul (CE) nr. 110/2008, Regulamentul (CE) nr. 765/2008, Regulamentul (UE) nr. 1151/2012, Regulamentul de punere în aplicare (UE) nr. 716/2013, Regulamentul Delegat (UE) nr. 664/2014, Regulamentul Delegat (UE) nr. 665/2014 al Comisiei Europene din 11 martie 2014 de completare a Regulamentului (UE) nr. 1151/2012, Regulamentul de punere în aplicare (UE) nr. 668/2014 al Comisiei Europene din 13 iunie 2014, Regulamentul de punere în aplicare (UE) nr. 1239/2014 al Comisiei Europene din 19 noiembrie 2014 de modificare a Regulamentului de punere în aplicare (UE) nr. 716/2013, Regulamentul nr. 1144 din 22 octombrie 2014 al Parlamentului European şi al Consiliului Uniunii Europene, Regulamentul nr. 2345 din 15 decembrie 2015 al Comisiei Europene de modificare a Regulamentului (CE) nr. 1235/2008, Regulamentul delegat (UE) nr. 807/2014 al Comisiei din 11 martie 2014 de completare a Regulamentului (UE) nr. 1305/2013, Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013, Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013, Regulamentul Delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013, Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013, Decizia de punere în aplicare a Comisiei nr. 3508 din 26.05.2015 de aprobare a Programului de dezvoltare rurală al României, Regulamentul (CE) nr. 852/2004, Regulamentul (CE) nr. 510/2006, Regulamentul nr.1601/1991.

Ordonanța de Urgență nr. 34/2000, Ordonanța Guvernului nr. 26/2000, Hotărârea Guvernului nr. 759 din 21 iulie 2010, Hotărârea Guvernului nr. 131 din 27 martie 2013, Hotărârea Guvernului nr. 276/2014, Hotărârea Guvernului nr. 152/2015, Ordinul comun al ministrului agriculturii, alimentaţiei şi pădurilor şi preşedintelui Autorităţii Naţionale pentru Protecţia Consumatorilor nr. 417/110/2002, Ordinul ministrului agriculturii, pădurilor și dezvoltării rurale nr. 147/2005, Ordinul comun al ministrului agriculturii şi dezvoltării rurale, ministrului sănătăţii publice şi preşedintelui Autorităţii Naţionale pentru Protecţia Consumatorilor nr. 368/1160/212/2008, Ordinul ministrului agriculturii şi dezvoltării rurale şi preşedintele Autorităţii Naţionale Sanitare Veterinare şi pentru Siguranţa Alimentelor nr. 51/2010, Ordinul ministrului agriculturii şi dezvoltării rurale nr. 181/2012, Ordinul ministrului agriculturii şi dezvoltării rurale nr. 8/2013, Ordinul comun al ministrului agriculturii şi dezvoltării rurale, ministrului sănătăţii şi preşedintelui Autorităţii Naţionale pentru Protecţia Consumatorilor nr. 724/1082/360/2013, Ordinul ministrului agriculturii şi dezvoltării rurale nr. 1253/2013, Ordinul comun al viceprim-ministrului, ministrului agriculturii şi dezvoltării rurale, ministrului sănătăţii şi preşedintelui Autorităţii Naţionale pentru Protecţia Consumatorilor nr. 394/290/89/2014, Ordinul ministrului agriculturii şi dezvoltării rurale nr. 1762/2015, Hotărârea Guvernului României nr. 226/2015, Legea nr. 31/ 1990 , Legea nr. 36/1991, Legea nr. 227/ 2015, Legea nr. 207/2015, Legea nr. 346/ 2004, Legea nr. 359/2004, Legea nr.566/2004, Legea nr.1/2005, Legea nr.85/2006, Legea nr.98/2016, Ordonanţa de Urgenţă a Guvernului României nr. 44/ 2008, Ordonanţa de Urgenţă a Guvernului României nr. 6/2011, Ordonanţa de Urgenţă a Guvernului României nr. 66/2011, Ordonanţa de Urgenţă a Guvernului României nr.49/2015, Hotărârea Guvernului României nr. 218/2015, Ordinul MADR 107/2017, legislația națională cu incidență în domeniile activităților agricole prevăzută în Ghidul solicitantului al Măsurii 2.4 din SDL.

1. **Beneficiari direcți/indirecți (grup țintă)**

**Direcți:**

Măsura este deschisă:

- Firmelor de consultanță care dețin expertiză prin angajați sau colaboratori;

- Organizațiilor non-guvernamentale care dețin expertiză prin angajați sau colaboratori;

- GAL-ului Podgoria Miniș - Măderat, cu respectarea legislației specifice și sub rezerva aplicării măsurilor de evitare a conflictului de interese.

**Indirecți:** Fermieri, procesatori din teritoriul LEADER ”Podgoria Miniș-Măderat” .

1. **Tip de sprijin**

- Grants conform art. 67, alin. (1), lit. a) din Reg. (UE) 1303/2013 - Rambursarea costurilor

eligibile suportate și plătite efectiv de către beneficiar.

1. **Tipuri de acțiuni eligibile și neeligibile**

*6.1 Tipuri de acțiuni eligibile:*

1. Servicii de consultanță și management pentru întocmirea caietului de sarcini și a dosarului de candidatură;

2. Delimitarea zonei de protecție în baza dovezilor istorice;

3. Stabilirea tipicității produsului;

4. Studiu necesar elaborării dosarului de candidatură pentru aderarea la o schemă de calitate;

5. Organizarea de întâlniri pentru culegerea de date din teritoriul LEADER ”Podgoria Miniș-Măderat” și identificarea produselor cu o anumită tipicitate din zona delimitată;

6. Activități de animare organizate în teritoriul LEADER ”Podgoria Miniș-Măderat” și servicii de editare, tipărire materiale de promovare și informare specifice.

Se vor respecta:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- prevederile aplicabile LEADER din Hotărârea Guvernului nr. 226 din 2 aprilie 2015.

*6.2 Tipuri de acțiuni neeligibile:*

-Cheltuieli administrative și generale care nu servesc direct realizării acțiunilor premergătoare aderării la schemele de calitate;

-Cheltuieli de investiții (mijloace de transport echipamente de printat multiplicat, aparatură IT, aparatură foto /video;

-Acțiuni neeligibile, conform PNDR 2014-2020.

1. **Condiții de eligibilitate**

-Solicitantul are prevăzut în obiectul de activitate realizarea activităților specifice prevăzute

în proiect;

-Solicitantul este autorizat minim ca PFA sau ONG;

- Solicitantul respectă criteriile de eligibilitate prevăzute în Apelul de selecție publicat de GAL Podgoria Miniș-Măderat;

- Solicitantul prezintă un plan de acțiune care cuprinde activitățile de animare și alte activități din lista acțiunilor eligibile defalcat pe perioade, precum și numărul de produse propuse spre identificare, numărul estimativ al fermierilor care vor participa la acțiunile proiectului etc;

- Solicitantul demonstrează prin activitățile propuse că acestea sunt conforme cu acțiunile

și cu obiectivele din SDL GAL Podgoria Miniș-Măderat;

- Solicitantul face dovada că deține expertiza necesară (prin angajați sau colaboratori);

- Solicitantul dispune de capacitate tehnică și financiară necesară derulării activităților specifice;

- Participanții la acțiunile proiectului trebuie sa aibă domiciliul/sediul/punctul de lucru în teritoriul GAL Podgoria Miniș Măderat.

Cheltuieli eligibile pentru derularea proiectului:

* cheltuieli cu personalul proiectului;
* cheltuielile pentru derularea proiectului inclusiv materiale de promovare, informare specifice pentru desfășurarea activităților proiectului .

1. **Criterii de selecție**

*Se vor aplica următoarele criterii:*

* Tipul schemei de calitate și numărul de produse cu potențial de a fi sprijinite prin măsura

dedicată schemelor de calitate;

* Numărul dosarelor de candidatură propuse a fi aplicate pe schema de calitate relevantă

specificului teritoriului LEADER ”Podgoria Miniș-Măderat”;

* Numărul acțiunilor de animare cu privire la schemele de calitate întreprinse în fiecare

unitate administrativ-teritorială din teritoriul LEADER ”Podgoria Miniș-Măderat”.

Criteriile de selecție vor fi detaliate suplimentar în documentele de implementarea ale măsurii și vor avea în vedere respectarea prevederilor art. 49 al R(UE) nr. 1305/2013. De asemenea, criteriile de selecție vor asigura dezvoltarea echilibrată a teritoriului LEADER, ponderea criteriilor de selecție realizându-se în funcție de sectoarelor prioritare identificate în SDL.

1. **Sume (aplicabile) și rata sprijinului**

Valoarea maximă a finanțării nerambursabile care poate fi acordată pentru un proiect este de 5.000 de euro.

**Rate de sprijin:** 100% din totalul cheltuielilor eligibile.

1. **Indicatori de monitorizare**

* Numărul de exploatații agricole care primesc sprijin pentru participarea la sistemele de

calitate, la piețele locale și la circuitele de aprovizionare scurte, precum și la grupuri/organizații de producători: 1

* Minim 6 participanți pe unitate administrativ - teritorială la acțiunile de animare din

teritoriul LEADER ”Podgoria Miniș-Măderat”;

* Minim 3 participanți pe unitate administrativ - teritorială la acțiunile de identificare

produse specifice teritoriului LEADER ”Podgoria Miniș-Măderat”.